das vphe
s vijst
Item yde berremans woenende inde betterie inde stove geheten de roose
heeft verhuert ende bekindt dat zij verhuerd heeft lijsbetten van herckenlade
de selve stove met henren huysen ende toebehoirten gelegen inde vors
vetterie Te houden ende in hueringhen te besighen van en maendaghe
naistcomen eenen tmijn van sess jairen lang duende deen na dander
zonder middel volgende alle weken daenteynden voer ende om xxiiii
stuvs iii plc den stuver gerekent der voirs yden oft henren pcur
alle weken des maendaighs te betalen den vors tmijn duende quol
ass Op de vorwerden ende condicien hier na bescreven Inden iersten
dat de voirs ptien van malcanden moegen scheiden bynnen den iersten
drie jairen bij alsoe dat de ghene die scheiden wilt dat den anden
een half jair te voen kundighen en opseggen zall ende dat de vors lijsbeth
de selve stove nyemande voirt verhuen en zal moegen zonder consent
der selver yden Ende dat de voirs yde de huysinghe vander vors stoven
op henren cost houden sal van wande ende van dake in goeder repacien
Ende de voirs lijsbeth zal de selve stove van bynnen houden en reparen
tot henren coste den vors tmijn duende en zoe besorghen dat den
huysen dairaf gheen hynder noch letsel geschieden en zal Met
condicien dat marie nchte der voirs yden die inde selve stone ovlang
gediend heeft aldair zal bliven woenen en dienen op dat henr gelieft
op gewoenliken loon zonder wederseggen der vors lijsbetten den tmijn
vander hueringhen duende Ende dat haer en den anden maerten ald
alle haer drinckgelt volgen zall zonder der vors lijsbetten dinne gericht
te zijne oft deylinghe te moegen eysschen Met condicien oic dat de
selve lijsbeth bynnen den vors tmijne inder selver stoven egheen vrouwen
en zal moegen houden inden cost noch anders noch oic inde nat gebuerte
aldair sall oic de selve lijsbeth de stove aldair gesloten houden zoe
wanneer het gheen tijd van scoven en es en egheen geselscap aldd
moegen houden dair mede de nagebueren gestoert mochten worden
oft dair mede zij hen souden moegen becroenen It want de vors yde
der voirs lijsbetten int aencomen van heurer hueringhen gelevt heeft
xxxii bedden met den tsargien coetsen slapelaken en andn toebehoirte
met meer anden haefliken goeden gescatt en getaxeert tsamen op
c en x gripen elke gripe gerekent voer xl plc en gelijc de vors
bek
lijsbeth dat heeft gescatt ende dair mede te vreden was So es vorwde
ende heeft gelooft de selve lijsbeth dat zij die in sulker weerden tot
henren afscheiden der selver yden wederom leven zall en oft zij
beter waren dat zal henr de vors yde opleggen ende betalen It